NORAKSTS

|  |  |
| --- | --- |
| 25.07.2024. | Nr.8/19 |

###### GROZĪJUMI JELGAVAS PILSĒTAS DOMES 2021. GADA 25. MARTA LĒMUMĀ NR.4/2 “JELGAVAS VALSTSPILSĒTAS PAŠVALDĪBAS PROFESIONĀLĀS IEVIRZES IZGLĪTĪBAS IESTĀDES “JELGAVAS MĀKSLAS SKOLA” NOLIKUMA APSTIPRINĀŠANA”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 4. punktu, Izglītības likuma 22. panta pirmo daļu, Vispārējās izglītības likuma 9. panta otro daļu, Ministru kabineta 2023. gada 19. decembra noteikumu Nr. 762 “Noteikumi par valsts profesionālās ievirzes izglītības standartu mākslu jomā” 2. un 3. punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas pilsētas domes 2021. gada 25. marta lēmuma Nr.4/2 “Jelgavas valstspilsētas pašvaldības profesionālās ievirzes izglītības iestādes “Jelgavas Mākslas skola” nolikuma apstiprināšana” pielikumā šādus grozījumus:

1. Izteikt nolikuma nosaukumu šādā redakcijā:

**“Jelgavas valstspilsētas pašvaldības profesionālās ievirzes un interešu izglītības iestādes**

**“Jelgavas Mākslas skola”**

**NOLIKUMS”.**

1. Izteikt izdošanas tiesisko pamatojumu šādā redakcijā:

*“Izdots saskaņā ar Pašvaldību likuma 10. panta pirmās daļas 8. punktu”.*

1. Izteikt 1. punktu šādā redakcijā:

“1. Jelgavas valstspilsētas pašvaldības profesionālās ievirzes un interešu izglītības iestāde “Jelgavas Mākslas skola” (turpmāk – izglītības iestāde) ir Jelgavas valstspilsētas pašvaldības domes (turpmāk – dibinātājs) dibināta izglītības iestāde profesionālās ievirzes izglītības mākslas programmu un interešu izglītības programmu īstenošanai.”.

1. Izteikt 11. punktu šādā redakcijā:

“11. Izglītības iestādes darbības mērķis ir organizēt un īstenot izglītības procesu, kas nodrošinātu profesionālās ievirzes izglītības mākslas programmās un interešu izglītības programmās noteikto mērķu sasniegšanu, kā arī nodrošināt sistematizētu zināšanu un prasmju apguvi mākslā pamatizglītības pakāpē, dodot izglītojamajiem iespēju iegūt profesionālās kompetences tālākai izglītības turpināšanai augstākā pakāpē atbilstoši iegūstamajai kvalifikācijai vai izglītības turpināšanai mūža garumā.”.

1. Izteikt 13.1. apakšpunktu šādā redakcijā:

“13.1. īstenot normatīvajos aktos noteiktā kārtībā licencētas un akreditētas profesionālās ievirzes izglītības mākslas programmas, nodrošinot iespēju apgūt profesionālās zināšanas un prasmes izvēlētajā mākslas jomā;”.

1. Papildināt ar 13.1.1 un 13.1.2 apakšpunktiem šādā redakcijā:

“13.1.1 nostiprināt zināšanas un prasmes profesionālajā jomā izglītības turpināšanai augstākā pakāpē atbilstoši savām interesēm un tālākai profesionālās kompetences ieguvei;

 13.1.2 radīt motivāciju tālākizglītībai un sniegt iespēju sagatavoties profesionālās vidējās izglītības vai augstākās izglītības un attiecīgā līmeņa profesionālās kvalifikācijas ieguvei;”.

1. Izteikt 14.1. un 14.2. apakšpunktus šādā redakcijā:

“14.1. vizuāli plastiskā māksla II – kods 20V211011;

 14.2. vizuāli plastiskā māksla IV – kods 30V211011.”.

1. Izteikt 22. punktu šādā redakcijā:

“22. Izglītības iestāde drīkst noteikt iestājpārbaudījumus izglītojamo uzņemšanai profesionālās ievirzes izglītības mākslas izglītības programmā, lai pārbaudītu izglītojamo atbilstību izglītības programmas apguves uzsākšanai.”.

1. Papildināt 23. punktā aiz vārda “ievirzes” ar vārdu “izglītības”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā